O, pagailėk, pagailėk manęs
Ne, dabar viskas ne taip, kaip anksčiau
Kur dingo mėlynas dangus?
Vėjas pučia mums nuodus Iš šiaurės, pietų, rytų ir vakarų
O, pagailėk, pagailėk manęs
O, viskas ne taip, kaip anksčiau Dabar, ne
Nafta išlieta vandenyne Ir mūsų jūrose
Metas eiti, Desima.
Žuvys, gyvsidabrio pilnos
Tėti, man patinka šita daina.
Dese, kas tas vyriškis?
Prašau, pasakyk, kad tai netikra.
Ten tavo tėtis? Žiauriai keistai atrodo.
Išjunk viską.
O, viskas ne taip, kaip anksčiau
Šitaip elgdamasi pastatai mus abu į labai rizikingą padėtį.
Pati žinai.
„Alpha“, išjunk garsą.
Tu - išskirtinė mergina, bandau tave apsaugoti.
Atsiprašau.
Ir jis? Rimtai, Desima?
Bet aš myliu Taironą Daunsą.
Žinai, ką jis bandė padaryti man? Ir „Alpha“?
Sumautą simuliatorių reikia atnaujinti.
Kas vyksta?
Rimtai? Mano dukters akivaizdoje?
Sujunk mane su Terneriu.
Tėti?
LONDONAS
Palieku šį įrašą tam atvejui, jei būčiau priverstas
pasitraukti iš „Alpha International“ gen. direktoriaus posto.
Jei žiūrite įrašą, vadinasi, įvyko kažkas nenumatyto,
ir jūs privalote nedelsiant imtis veiksmų bendrovės labui.
Kas nutiko Nikui?
Jį suėmė. Tarptautinis Baudžiamasis Teismas.
Dėl ekocido. Tuo pačiu apkaltinta ir BP valdyba.
Čia jums.
Sveikinu su paaukštinimu.
Jūs - naujoji „Alpha“ generalinė direktorė.
PASAULINĖS TEMPERATŪROS POKYTIS +2,59 °C
ANGLIES DIOKSIDO KIEKIS ATMOSFEROJE 564 PPM
„Alpha“, ar Nikas Biltonas kaltas?
Tarptautinio Baudžiamojo Teismo byla
prieš Nikolą Biltoną dar nepradėta nagrinėti.
„Alpha“, kada ekocidas tapo nusikaltimu?
Ekocidas oficialiai tapo rimtu tarptautiniu nusikaltimu 2050 m.
Iki šiol nėra įrodymų...
Bausmė už ekocidą - įkalinimas...
„Alpha“, kaip tai paveiks „Alpha“ dronus, kurie pristato mano pirkinius?
„Alpha“, kas vyr. prokuroras
teismo procese prieš Niką Biltoną?
Prokurorė Liusė Adobo atstovaus Tarptautiniam Baudžiamajam Teismui.
Jis nusipelno būti išsiųstas į griežto režimo koloniją „Phobos“.
Kaip ir kiti. Dvidešimt penkeriems metams.
Geriausiems medžiotojams užtenka kantrybės nepasiduoti alkiui.
O tai, ką „Alpha“ padarė vien kasykloms... Jis turėtų už tai atsakyti.
Pinigai - tik vienas iš jo įrankių.
Tuo įrankiu mes galėtume pasinaudoti ir viską pakeisti.
Tokiems žmonėms kaip Biltonas įstatymai negalioja.
Ištisus mėnesius stovėjau prie „Alpha“ kasyklų.
Aš pamenu, Tai. Buvau ten su tavim.
50 000 darbininkų mirė deginami saulės, kol uždarėme tą peklą.
Taip, uždarėt.
Viskas baigsis tada, kai jis pakibs žemyn galva nuo balkono arba niekada.
HAGA
Dėmesio.
1 DIENA
Tarptautinio Baudžiamojo Teismo Nusikaltimų prieš planetą tribunolas
pradeda darbą.
Nikolajau Biltonovai, užregistruotas „Nikolo Biltono“ vardu, atsistokit.
Kaip atsakote į kaltinimus ekocidu?
Nekaltas.
Procesui vadovaus trys virtualūs teisėjai,
suprogramuoti laikytis universalaus teisingumo standarto,
atsižvelgiant į teisines ir etines viso pasaulio tradicijas.
Ar abiejų pusių teisininkai sutinka priimti šias taisykles?
- Sutinku. - Sutinku.
Teismas pripažįsta, kad ponia Liusė Adobo
atstovauja Tarptautiniam Baudžiamajam Teismui.
Labas rytas.
Ši byla atskleis suplanuotą ir kruopščiai įvykdytą sąmokslą,
kuriam pastaruosius 50 metų vadovavo Nikolas Biltonas,
siekdamas pasipelnyti iš klimato kaitos ir ją paskatinti
visoje planetoje, taip vykdydamas ekocidą.
SARIS
Kaip p. Biltonas pats pasakė prieš 30 metų...
Amžiaus pradžioje klimato kaita buvo apibūdinta...
- Ponas Biltonas yra didis filantropas. - ...kaip kapitalizmo simptomas.
Jis jus išgelbėjo ir parsivedė į savo namus.
Atvykau čia pasakyti, kad kapitalizmas gali būti ir vaistas.
Bet istoriją papasakosiu ne aš,
net dešimt buvusių darbuotojų
sutiko apie tai paliudyti teisme.
Dabar kviečiu pirmąją liudytoją, daktarę Rebeką Širer.
Prisistatykite teismui.
- Dr. Rebeka Širer. - Kur šiuo metu esate?
Niujorke.
Atpažįstate Nikolą Biltoną?
Taip.
Ar šiandien jis yra teismo salėje?
Arba jis, arba jo holograma. Sunku pasakyti.
Galiu paliudyti, kad ponas Biltonas asmeniškai čia atvyko.
Nes jį neramina šie apgaulingi jam pateikti kaltinimai.
Ekocidas?
- Pažvelkite į kodeksą... - Mes žiūrėjome.
Ekocidas apibūdinamas kaip neteisėti ar nepagrįsti veiksmai,
atlikti žinant, jog yra didelė tikimybė,
kad dėl jų bus sukeltos plačiai paplitusios arba ilgalaikės
pasekmės aplinkai.
Tai jūs kažkaip ketinate įrodyti, kad jis žinojo pasaulio ateitį?
Apie orą, kuriuo kvėpuojame, vandenynus, temperatūrą?
Iš dalies tai glosto savimeilę.
Prašome tučtuojau atmesti kaltinimus.
Prašymas atmestas.
Dr. Širer, prašom paaiškinti, kaip pirmą kartą susidūrėte
su ponu Biltonu?
2046 m. dirbau „Menagerie2100“ archyvare.
Pradirbus kompanijoje devynerius metus, man buvo pasakyta,
kad Nikas Biltonas pageidauja surinkti charizmatiškos megafaunos genetinę IN.
Orangutanų, banginių, dramblių ir...
Paaiškėjo, kad tai jis nusprendė pasukti link charizmatiškos megafaunos.
Ar numanote, kodėl jis taip nusprendė?
Ponas Biltonas manė, kad žmonės mieliau pirks bilietus pažiūrėti tas rūšis,
kai jos išnyks.
Tačiau tam, kad išsaugotum megafauną,
turi išgelbėti viską, ko reikia jų išgyvenimui.
Gal galite paaiškinti, kokį poveikį turėjo išaugęs anglies išskyrimas
rūšims, kurioms jau grėsė išnykimas?
Rūšys nyksta sparčiau, kai kyla temperatūra,
o temperatūra atspindi anglies kiekį. Todėl, taip, tai susiję dalykai.
Jei stygius sukuria vertę, argi tai ne verslo modelis,
kad „Menagerie2100“ pelnosi iš išaugusio anglies išskyrimo?
Prieštarauju. Mes visi prisidėjom prie anglies išskyrimo, ne tik p. Biltonas.
Priimta.
Dr. Širer,
ar gavote atlygį už darbą „Menagerie2100“?
Taip.
Neabejoju, darbas varė depresiją. Tiek atsisveikinimų.
Taip?
Tai paaiškina, kodėl iš „Alpha“ gaunate nuotaikos reguliatorius.
Ponia Širer iš „Alpha“ gauna pensiją ir vaistus.
O jei užsitęsusi depresija privers ją apkaltinti
vaistus, kuriuos jai teikia „Alpha“?
Žinau, norite, kad žmonės mane laikytų pamišėle, pone Terneri.
Ir gal tokia ir esu.
Gal klimato kaita mus visus taip veikia.
Kai kurie iš mūsų yra pamišę, nes žiūrime į pasaulį,
į viską, ko netekome, ir vis dar turime vilties.
Manau, nesąžininga prašyti jūsų čia liudyti,
ypač po to, kai sūnus ištrynė jus iš savo atminties.
Jis neteko atminties dėl vasaros širdies... dėl demencijos.
Dėl to jis taip pat naudojosi „Alpha“ gydymu.
Kertu, kad dėl to labai pykstate ant pono Biltono.
Kuo čia dėta jos sūnaus sveikatos būklė?
Tai privatumo pažeidimas.
O būdama čia ji pažeidžia „Alpha“ lojalumo priesaiką.
Daugiau klausimų neturiu.
NIUJORKAS
Gal ji nušoko.
Ar tikrai? Tai bus ištirta.
Tegul tiria.
Turime būti atsargūs, Nikai.
Už nužudymą iškeliausit iš planetos taip pat greit, kaip už ekocidą.
Kaip galiu būti kaltas dėl to, kad moteris Niujorke iškrito iš dangaus?
Liaukitės nerimauti dėl Širer, liepkit Martai ištraukti mane iš čia.
Užtikrinu, kad mes čia, „Alpha“, tvirtai tikime,
kad Nikas Biltonas bus išteisintas dėl visų kaltinimų.
Gerai žinau, kad pono Biltono areštas numušė mūsų akcijų vertę 17 %,
tad noriu pranešti šiai gerbiamai grupei, kad pristatysime naują produktą.
Jis tiesiogiai paveiks niūrią realybę,
kai anglies dioksidas sudaro 564 milijonines dalis mūsų atmosferoje.
Tikėtina, jog šis produktas bus svarbiausias naujas „Alpha“ pasiūlymas
po švaraus vandens.
Matau, daugelis turite klausimų.
Tačiau, remdamiesi teisininkų patarimu,
šio susirinkimo metu į klausimus neatsakinėsime.
Ačiū už jūsų laiką.
Šauniai padirbėjote, Marta.
Pranešiu ponui Biltonui.
Manau, kad tai klaida.
Tada patariu jums išnaudoti laiką, kad pagalvotumėt apie ką nors kitą.
PRIEŠ SEPTYNERIUS METUS
Sveikinu. Lig šiol geriausi „Alpha“ metai.
Džiaugiuosi, kad jūs patenkintas.
Ir „LifePause“ prenumeratos apimtys
- po truputį auga. - Pagaliau.
Prie to neabejotinai prisideda „Alpha“ populiarumas, todėl ačiū jums.
Kaip ji atsirado? Ta mintis?
Visada norėjau paklausti.
Vaikystėje dievinau laukų gėles.
Piešdavau jas senelio pieštukais.
Eidavau jų ieškoti tomis dienomis, kai nebūdavo per karšta.
Bet išnykusios bitės kartu pasiėmė ir laukų gėles, ir...
Senelis pasakodavo man istoriją, kad gėlės tik slepiasi.
Vieną dieną jos sugrįš.
Turbūt galėčiau liepti mūsiškiams sukurti jums naujų sėklų.
Aš pažvelgiau į tai iš kitos pusės.
Pamaniau: „O jei galėčiau sustabdyti laiką?“
- Todėl ir atsirado „LifePause“. - Būtent.
Ačiū, kad papasakojote. Išties graži istorija.
Galiu dar kai ko paklausti?
Kokią įdomiausią prekę ar paslaugą
„Alpha“ galėtų pristatyti pasauliui?
Vėžys išgydytas. Raštingumas - paprastas CRISPR triukas.
Bet kokią?
Jokių ribų.
Turbūt surasti būdą sukurti naują atmosferą Marse su kvėpuojamu oru,
kad žmonės galėtų pradėti iš naujo.
Marse.
Tai daug ką išspręstų.
O jei galėtume padaryti tai čia, Žemėje?
Ką padaryti?
Pradėti iš naujo.
Juokaujate?
Manau, žinau, ko reikia, kad „Niukomenas“ suveiktų.
Norėčiau, kad šiam projektui vadovautumėte jūs.
- Pavadinome jį „Niukomenu“. - Kodėl?
2 DIENA
Tomas Niukomenas 1712 m. išrado garo variklį.
Iš pradžių, ironiška, jis buvo naudotas apsaugoti anglies kasyklas nuo užtvindymo.
Ponas Biltonas manė, kad tada žmonijos anglies pėdsakas
ėmė gožti įprastą gamtos tvarką.
O koks buvo „Alpha“ projektas „Niukomenas“?
Tai buvo šventasis Gralis.
Tai turėjo būti aparatas, technologija, valanti atmosferą nuo anglies.
Įvairių dydžių ir įperkama.
Ar „Niukomenas“ buvo sukurtas?
Ne.
Visada buvo bėdų su apimčių didinimu,
taip ir neišsprendėme nesklandumų su šalutinių produktų apdorojimu.
Nesuprantu. Dėl ko mes čia susirinkome?
P. Šopinas ką tik pasakė, kad vadovavo p. Biltono finansuotai programai,
turėjusiai pašalinti CO2 iš atmosferos.
Išgelbėti pasaulį nuo klimato kaitos.
Neabejotinai kilnus tikslas, bet jūsų liudytojui nepasisekė.
Jis to padaryti nesugebėjo. Kodėl teisiamas mano klientas, o ne jis?
Kodėl išėjote, pone Šopinai?
Nusprendėte, kad norite susimauti kur nors kitur?
Prieštarauju!
Priimta.
Pasakysiu. Aš atsakysiu į klausimą. Mane atleido.
Panašu, kad p. Biltonas pasielgė teisingai.
O kas jus pakeitė?
Kiek žinau, „Niukomenas“ buvo pradėtas iš naujo prieš septynerius metus,
vadove buvo paskirta Marta Rasel.
Moteris, kurią p. Biltonas ką tik paskyrė generaline direktore.
Tai dabar jis teisiamas už tai, kad skyrė paaukštinimą?
Ką p. Biltonas manė apie geoinžineriją?
Prieštarauju. Nesusiję su byla.
Nesutinku.
Jei žmogui taip rūpi anglies dioksido ribojimas, kaip kad jis sako,
jis negali pritarti veiksmams,
leidžiantiems pasauliui išskirti anglies dioksidą į dangų.
Daugeliu atveju jis išreiškė entuziastingą pritarimą.
Tai buvo aiškiai geriausias būdas sumažint temperatūrą trumpuoju laikotarpiu,
ir jis sakė, kad trumpojo laikotarpio sprendimas jam patinka,
nes tai geriausias sprendimas ir viešųjų ryšių atžvilgiu.
Taigi, jis palaikė geoinžineriją.
Jūs taip pat, pone Šopinai. Ją palaikė kone pusė pasaulio.
Po to jūs persigalvojote.
Ar norite, kad teismas peržvelgtų jūsų komentarus šia tema?
Kai kurie iš mūsų suprato, kad atskyrę anglį nuo temperatūros,
racionalizuosime besitęsiančią taršą.
Nikui tai buvo būdas neribotai užsidirbti iš individualaus stratosferos pritaikymo.
Jis norėjo būti abejose pusėse.
- Prieštarauju. Prielaida. - Priimta.
Kaip jis gali taip kalbėti apie mano tėvą?
Jis meluoja.
- P. Biltonas - didis filantropas. - Taip ir buvo, Nikai.
Jis - vienas iš dešimties didžiausių pasaulio filantropų.
Tiesiog pripažink. Daug kartų tą kartojai.
Nesvarbu, kiek išaugs anglies dioksido išmetimas,
nes vieną dieną ketinai sukurti aparatą,
pašalinsiantį anglies dioksidą iš atmosferos. Ir...
Sakei tądien, kad kuo daugiau viršuje bus CO2,
tuo daugiau uždirbsi, jį šalindamas.
Pavadinai tai sumautu turtų dulkių siurbliu.
Tu susimovei, Džoni.
Susimovei darbe, susimovei kaip tėvas.
Liepsi mane nužudyti, kaip Rebeką Širer?
- Ponia Adobo, valdykit savo liudytoją. - Pone Šopinai.
Pasipūtęs šikniau. Tu tik... Tu - problemos esmė...
Žmonija kepa, o tau temperatūra
tėra nepatogumas, kurį turi pritaikyti,
kad optimizuotum naujausią investicijų strategiją.
Tu - tas tipas, kuris užspardo šunį vos ne iki mirties,
- o paskui pasiūlo jam kaulą. - Dr. Šopinai, prašau jūsų
- nesikreipti tiesiai į kaltinamąjį. - Tegul kalba.
Jam reikia terapijos sesijos. Išsiliek, Džoni!
Tvarkos!
Daugiau klausimų neturiu.
Dr. Šopinai,
jūsų sūnus Rovanas šiuo metu kali dėl geoinžinerijos, tiesa?
Taip. Jį...
Jį įtikino dalyvauti mano buvusios žmonos parengtoje machinacijoje.
Įtikino?
Greičiau jau jį sutrikdė tai, kad pakeitėte nuomonę šia tema.
Čia teisiamas ne Rovanas Šopinas.
Ne, ne jis.
Bet, manau, svarbu pabrėžti, kad jūsų sūnus buvo nuteistas
už „Alpha“ pristatymo dronų panaudojimą terorizmo aktui po to,
kai p. Biltonas slapta paliudijo šiam teismui.
Atsiprašau, ką jūs pasakėte?
Esu tikras, kad jus tai liūdina,
bet man smalsu, ar jūsų sūnaus laisvė nebuvo pasiūlyta
- mainais į jūsų liudijimą šiandien. - Aš taip nesitariau!
Nieko nesu susitaręs. Ničnieko.
Prašau šį liudytoją ir jo liudijimą paskelbti nepriimtinu.
Priimta.
Liudytojas nušalintas.
Aš noriu liudyti.
Mano tėvas - puikus žmogus.
Padėsi man kai ką įrašyti?
Galiu padėti.
Kas ta Desima Bilton?
Iš kur žinot šį vardą?
Ji prisistato jūsų dukra.
Daugiau neminėkit šito vardo.
Ji norėtų liudyti jūsų naudai.
Ji kai ką įrašė.
Tai labai jaudina.
Sunaikinkit įrašą.
Tučtuojau.
Išgelbėjot našlaitę iš pabėgėlių stovyklos Sidnėjuje.
Ką jūs darot?
Nikai.
Jūsų „Patobulintos gamtos“ simuliacija prasidės po penkių sekundžių.
Pasirinkote „Rudens mišką“ su nuotaiką reguliuojančiais priedais.
Kaip jums veršiena?
Rinktinė.
Tikra ar dirbtinė?
Savo teritorijoje laikome nedidelę elnių bandą.
Mėsa tikra.
O čia - paskutinis pinoit vynas iš Andersono slėnio.
2053 m. Prieš slėniui sudegant.
Likęs pasaulis turi verstis su fantazijomis ir kopijomis, Marta.
Mano gyvenime beveik viskas yra itin tikra.
Ar jus tai trikdo?
Ar kas mane trikdo?
Tai, kad likęs pasaulis turi verstis su fantazija?
Ne, mane trikdo veidmainystė.
Mane trikdo tai, kad visi trokšta patogumo,
bet piktinasi jo tikrąja kaina.
Kelis šimtus metų kūreni anglį šildydamasis.
Tai atrodo puiki mintis.
Jautiesi įveikęs žiemą.
Vieną dieną pabudęs patogioje ir šiltoje lovoje
supranti, kad susirgai plaučių vėžiu,
nes prisikvėpavai deginamos anglies dūmų.
Ir vis tiek toliau degini anglį.
Nes galingiausia fantazija yra ta, jog mūsų patogumas nekainuoja.
Gyvenimas - tai sandoris, Marta.
Tai jo prasmingiausias matas.
Niekad taip negalvojau.
Norėčiau, kad pradėtumėte.
- Terneri. - Taip?
Rebekos Širer skrodimas...
Ir ką?
„...atskleidė, kad vaistai, kuriuos ji gaudavo iš „Alpha terapijos“,
- neatitiko standartų.“ - Nesąmonė.
Taip parašyta
sumautose išvadose, kurias TBT ką tik numetė man ant galvos.
Jie nieko neturi. Jie griebiasi šiaudo.
Jie paprašys įrašų.
Ką Nikas norėtų, kad padaryčiau?
Kiek įmanoma mažiau, kad visko nesumautumėt.
Galimybė.
Štai kaip tai vadinate? Galimybė netekti darbo.
Tiesa kai kuriems pavojinga.
Nekomentuosiu.
Turime pagrindo manyti, kad jis paveikė kitus liudytojus.
Jums grasino?
Prisiekiau ištikimybę. Todėl ir prisidengiau avatarais.
Aš pasirengusi pasiūlyti jums imunitetą, daktare Rasel.
Mainais už jūsų liudijimą.
O kaip aš tai paaiškinsiu Terneriui? Jis - vyriausiasis teisininkas.
Akivaizdu, kad mūsų susitarimas turi išlikti konfidencialus.
Ponia Adobo, privatumas išnyko prieš 25 metus.
Kartu su informatoriais.
Ar jus neramina kažkokia paslaptis? Susijusi su „Niukomenu“?
„Niukomenas“ niekuo nesiskiria nuo „LifePause“.
Nors ir ne jis tai sugalvojo, nereiškia, kad jis negali to projekto nupirkti.
Jūs prieš jį nelaimėsite. Niekas niekada nėra laimėjęs.
Selma,
surask visus „Alpha“ IN pirkimus po Džonatano Šopino atleidimo.
3 DIENA
Gal prisistatytumėte teismui?
Ardena Miler.
Kas tokia Matafelė Kabua?
Mudvi su Matafele susipažinome Bostone 2060 m.
Kokias užėmėte pareigas?
- Mikrofinansavimo srity... - Kas ji?
...pagrindinį dėmesį skiriant verslininkėms.
P. Biltonas - didis filantropas.
Ar žinojote, kad jus įdarbinęs bankas buvo susijęs su „Alpha“?
Ne, nežinojau.
O kaip sureagavote sužinojusi?
Atsistatydinau.
Dėl to, kas nutiko Matafelei Kabua?
Taip.
O kas jai nutiko?
„Alpha“ galėjo naudotis mūsų paskolomis moterims
kaip naujų išradimų inkubatoriumi.
Manau, visų vardu pasakysiu,
kad neįsivaizduoju, kas tokia Matafelė Kabua ir kuo čia dėtas šis asmuo.
Gal galite paaiškinti ponui Terneriui ir teismui?
Ji buvo iš Maršalo Salų.
Kai šalis tapo negyvenama, ji persikraustė į Jungtines Valstijas,
ten įstojo į Masačusetso technologijų institutą.
Ji studijavo atmosferinę chemiją.
Turėjo produktą, kuriam ieškojo finansavimo.
Ir koks tai buvo produktas?
Anot jos, tai buvo pirmas veikiantis anglies dioksido šalinimo įtaisas.
Ji prašė mūsų pagalbos jį patobulinti ir užpatentuoti.
Taigi, įtaisas, galėjęs išvalyti anglies dioksidą planetoje?
Ji manė, kad tas daiktas gali daug daugiau.
Tikėjo, kad jis galėtų sumažinti anglies išmetimą iki reikiamo lygio.
Ir koks tai būtų lygis?
Tai priklausytų nuo mokslininkų nustatyto rodiklio, kuriam visi pritartų.
Arba nustatyto verslininkų.
Kuo vardu buvo mano motina?
Jūsų motinos vardas nežinomas.
Jus išgelbėjo iš namų netekusių asmenų prieglobsčio Sidnėjuje.
„Alpha“, papasakok man viską apie Matafelę Kabua.
„Alpha“ neturi įrašų apie šį žmogų.
Taip.
Ir jei prietaisas būtų veikęs, nė vienas iš mūsų čia nesėdėtume.
Bet akivaizdu, kad jis neveikė,
arba žmonės nuolat savęs neįkraudinėtų,
- bėgdami nuo nepakeliamo klimato. - Tvarkos.
Ir šimtai milijonų pabėgėlių neklajotų po Žemę,
ieškodami aukštumų.
- Tvarkos! - Nikai, prašau.
Atsiprašau už savo kliento protrūkį.
Bet ar galite paaiškinti teismui,
kaip tai susiję su pateiktais kaltinimais?
Kas kontroliuoja panelės Kabua prietaiso patentą?
Kaip suprantu, „Alpha“ priklauso 49 % „Desimos“.
„Desimos“?
Ji pavadino įtaisą dukters vardu.
Viena iš ponios Kabua sąlygų buvo,
kad dukra paveldėtų kontrolinį akcijų paketą.
Ponas Biltonas pavertė pasaulį geresne vieta.
Ir neabejoja, kad jūs padarysite tą patį.
Tegul užsikruša.
- Prietaisas neveikė. - Tvarkos.
- Akivaizdu, kad neveikė! - Nikai, prašau.
Tada neprieštarausite ir pasidalinsite intelektine nuosavybe su teismu?
Projektu.
Turiu galvoje, kas čia tokio pasidalinti nepavykusiu projektu?
Mes, „Alpha“, esame linkę pasilaikyti tai, kas mums priklauso, sau.
Nesėkmė - tik sprendimo juodraštis.
Ar Kabua išrado dar ką nors, kas išgelbėtų žmoniją?
Ne, neišrado.
Ji mirė beveik prieš dešimt metų. Nuo paramikso viruso 58.
O jos dukra?
Mano darbe mes ieškome naujų idėjų, ne dingusių vaikų.
Ačiū, ponia Miler. Labai ačiū už jūsų laiką.
Jei norite laimėti, Nikai,
turite man pasakyti, kur duobės, arba nuolat į jas įgriūsime.
Kokia sprendimo priėmimo įranga jie naudojasi? Žinote?
Kas, teismas?
Roiso Meidžorso E-teisingumu?
Galiu paveikti Koliną Roisą.
Man nesinori galvoti, kad abu galime būti išsiųsti
už įsilaužimą į Tarptautinio Baudžiamojo Teismo sistemą.
Ilgiau laukti nebegalime, Terneri.
Metas gelbėti pasaulį.
„Inovacija“.
Atrodo toks menkas žodelis įvardinti toms permainoms, kurias išvysime.
2020 m. Tarpvyriausybinė klimato kaitos grupė pranešė, kad
siekiant išvengti baisiausių klimato kaitos pasekmių,
neutralus anglies dioksido išmetimo lygis turi būti pasiektas iki 2050 m.
Pasaulis nesugebėjo pasiekti to tikslo,
nei kito, nei dar kito.
Dėl to išvydome tai, apie ką mus perspėjo mokslas.
Šiandien „Alpha atmosferos intervencijos“ pristato „Niukomeną“,
pirmąjį reguliuojamą prietaisą, šalinantį anglies dioksidą iš jus supančio oro
ir paverčiantį jį saugiais ir naudingais subproduktais.
Šiandien pradedame naują kelionę.
Jos metu galėsime sukurti klimatą,
suteikiantį tai, kas geriausia mūsų planetai, žmonėms ir mūsų verslui.
Planetai, kurioje vaikai galės vaikščioti tarp lauko gėlių...
ne vien jas piešti.
Taigi, pasirengusi?
Kam?
Ko gero, desertui.
Aš norėčiau supažindinti jus su keliais žmonėmis.
Su kuo?
Su draugais. Droviais draugais.
Todėl man reikia, kad prieš tai užsirištumėt akis.
Nesuprantu.
Prašau.
Negali būti 417. Taip nieko neišeis.
Ponai, privalome pasiekti susitarimą.
Šitaip nieko nebus. Negali būti 510.
350. Ar girdėjau 350?
- Negali būti 350. - 480.
480 per daug.
- 550. - 550 gerokai per daug.
470.
470 - geras skaičius!
Ar suprantate, ką mes aptarinėjame?
Taip. Manau, kad suprantu.
Ir ar suprantate, kokį susitarimą pasiekėme?
Spėju, dėl „Niukomeno“. Dėl lūžio taško.
Bravo. Sakiau, kad ji geniali.
O tas sutartas skaičius?
470 milijoninių dalių.
Aukštesnis, nei būčiau pamaniusi. Norėčiau susipažinti su skaičiavimais.
Lojalumas, brangioji Marta.
Nenorite nueiti tuo pačiu keliu kaip Džonatanas.
Manau, pamatysite, kad 470 - labai geras rodiklis.
Mes dar nebaigėme.
Dabar atsakysime tiek į kviestinių svečių, tiek į žurnalistų klausimus.
Pradėkime nuo jūsų, pone Palmeri.
Šiandien - neabejotinai puiki diena pasauliui.
Man smalsu, ar Marta su p. Biltonu aptarė
nustatytą skaičių lūžio taškui.
Puikus klausimas.
P. Biltonas izoliuotas Hagoje, tad yra...
Panašu į vakarėlį.
Įdomu, kaip jaustųsi tie žmonės
sužinoję, kad šitas vakarėlis galėjo prasidėti prieš daug metų?
Kad Biltonas ir bankai išmainė savo turtus į ką?
Dar kelis dolerius, greitesnius lėktuvus, didesnius namus.
Bet jie iš tikrųjų nežino, kas vyksta, arba renkasi nežinoti.
Ir nesužinos, kol nesugalvosi, kaip jiems pasakyti.
Suprantu, kad pastarieji įvykiai...
4 DIENA
...susiję su paskutiniu „Alpha“ pasiūlymu, tarsi išteisina poną Biltoną,
bet klausimas išlieka.
Ar anglies dioksido šalinimo sprendimas, patogiai pasirodęs šiandien,
yra pravartus mums, ar jam?
Ar esame atsakingi tik už savo veiksmus,
ar turėtume būti patraukti atsakomybėn
už tai, ko pasirinkome nedaryti, nors žinojome, kad reikia?
Prašau užduoti sau šį klausimą, nepaisant, koks bus nuosprendis.
Nes jūs su tuo gyvensite.
Ponas Biltonas norėtų tarti žodį pats.
Homo sapiens prireikė keturių milijonų metų,
kad nustotų rėplioti keturiomis ir atsistotų ant kojų.
Kaip galėtų mūsų kūnai prisitaikyti prie klimato pokyčių,
nutikusių per 250 metų po Pramonės revoliucijos?
Niekaip.
Taigi, jei mūsų kūnai negalėjo pasikeisti,
mūsų protui teko sukurti technologiją, leisiančią mums išgyventi,
gal net suklestėti.
Anglies kiekis pakilo nuo 280
iki 564 milijoninių dalių,
labiausiai dėl žmonijos veiklos.
Šiandien, atsiradus „Niukomenui“,
galiu pranešti, kad sumažinsiu šį skaičių iki 470 milijoninių dalių.
Kai kurie, taip pat ir ši prokurorė, nori jus įtikinti,
kad apgavau sistemą,
pasipelniau iš jūsų padėties.
Kad esu Šėtonas, verčiantis jus gyventi taip, kaip nebūtumėt gyvenę.
Siekti patogumų, kurių iš tiesų nenorėjot ar...
kad slėpiau informaciją, kurios jums iš tiesų reikėjo.
Bet Nikas Biltonas nesukūrė jūsų Dievo suteiktų potraukių.
Jis tik juos pastebėjo ir pavertė verslu.
Žaidžiau pagal taisykles, kurias nustatė jūsų valdžia.
Ta, kurią išrinkote. Ta, kuri prisiekė jus ginti.
Neapgynė.
Vietoj to
išmainė jūsų vaikų ateitį į dar vieną kadenciją,
į dar vieną dotaciją.
O dabar teisiami ne valdžios žmonės.
Teisiamas aš.
Todėl leiskite pabrėžti tai, kas akivaizdu.
Jei aš šiandien esu kaltas,
tai nusikaltau tik tuo, kad laimėjau žaidimą, pradėtą prieš kelias kartas.
Ir jei šiandien esu kaltas, tada kalti ir jūsų tėvai bei jų tėvai,
ir taip iki pat pirmojo medžio, kurį nuvertė žmogus, skindamasis kelią.
Kai kurie yra kalti dėl to,
kad aprūpino žmones tuo, ko šie norėjo.
Likusieji jūsų kalti dėl to, kad apskritai to norėjote.
Nuostabu.
Kaltinamasis, ar galite atsistoti?
Dėl Nikolajui Biltonovui pateiktų kaltinimų ekocidu
Tarptautinis Baudžiamasis Teismas praneš galutinį sprendimą.
Tam, kad jis būtų paskelbtas kaltu, reikia mažiausiai dviejų raudonų šviesų.
Nuspręsta, kad p. Biltonas nekaltas.
Sveikinu.
„Alpha“, Nikas Biltonas laimės Nobelio taikos prizą?
Dar per anksti pasakyti. Nominacijos paaiškės vėliau šiais metais.
Kodėl „Niukomenas“ sumažino tik iki 470 ppm?
Anglies milijoninių dalelių standartą nustato...
Ar „Niukomenas“ yra naudingiausias amžiaus išradimas?
„Alpha“, kada viskas ims gerėti?
„Alpha“ skatina jus įžvelgti tai, kas gero yra dabar.
Kuo tu vardu?
Desima.
Iš kur tu atsiradai?
Aš naujoji pono Biltono dukra.
Tikrai? Nežinojau, kad ponas Biltonas turi dukterį.
Manau, kad turėčiau būti paslaptimi.
Ar turi čia draugų?
Tik dirbtinio intelekto robotus. Jie su manimi žaidžia.
Ar turi tikrų vaikų?
Ne.
Ne, neturiu. Bet galėčiau būti tavo drauge.
Jei tau reikės draugės, gali paskambinti man šituo daiktu.
Aš Marta.
Žinau, kad praėjo daug laiko.
Tikiuosi, prisimeni mane.
Kiek pamenu, pralaimėti gali būti labai skausminga.
Ką čia veikiate?
Norėčiau pateikti taikos pasiūlymą.
Man? Ar pasauliui?
Jums, Liuse.
Ir kokį gi?
Taironas Daunsas buvo jūsų meilužis, jei neklystu.
Neįtikėtinai efektyvus vyrukas.
Jis kone uždarė mūsų kasyklas.
Man patiko ir nemažai jo dainų.
Įdomu, kaip jis dėl to būtų pasijutęs.
Taip. Niekad nesužinosime.
Bet jo mirtis jus turbūt labai sukrėtė.
Ir pamaniau, kad norėtumėt žinoti, kas ją užsakė.
Neabejokite,
visapusiškai jus paremsiu, kad kaltininkas atsakytų už savo veiksmus.
Sakote, kad vienas žmogus su mikrofonu
galingesnis už visą mūsų kompaniją?
Rimtai?
Toks dalykas plinta, jei jo iškart nesustabdai.
Tiesiog pašalinkit jį.
Aš labai pavargusi, Tai. Ir man labai liūdna.
Gerai, kas toliau?
Jei galėtum priversti žmogų sumokėti už tai, kad nuskriaudė tą, kurį mylėjai,
arba jei galėtum sustabdyti kitą žmogų, kad neskriaustų kitų ateityje,
ką pasirinktum?
Praeitis visada lieka praeitimi.
Geriausiems medžiotojams užtenka kantrybės nepasiduoti alkiui.
„Alpha“,
išjunk įrašą.
Uždaryk Tairono „Žvakutės“ programėlę.
Žinau, ką padarėte.
Kaip čia patekote?
Nieko sunkaus, turint arešto orderį dėl sąmokslo įvykdyti žmogžudystę.
Dar lengviau, nes jūsų nužudytas vyras buvo mano partneris.
Leiskit atspėti.
Jis nepasivargino paminėti, kad „Alpha“ pakišo tą istoriją.
„Muzikos legendą prie viešbučio nušauna šizofrenikas.“
Aš ja patikėjau.
Žinau tik tiek, kad Biltonas įteikė man jus ant auksinės lėkštelės,
nes nori kažką nuslėpti.
Taip, nori.
Gal norit pasakyti, kas tai?
Neturit, ką prarasti.
Ji vardu Desima.
Ar galim paprašyti veisėjų paleisti kelis naujus fazanus?
Vėliau norėčiau pašaudyti.
Sakiau, kad norėčiau pašaudyti.
„Alpha“! Gali atsiųsti techninę pagalbą?
„Alpha“!
Desima?
„Alpha“, techninę pagalbą!
„Alpha“, sustabdyk.
Sustabdyk!
Ji suprogramuota tavęs nepaisyti, tėti.
Kur tu, brangioji?
Ką tu darai, Desima?
Tiems žmonėms nereikia šito matyti.
Galėjai sutvarkyti viską prieš daugelį metų, bet to nepadarei.
Tu su savo draugais.
470 - tik būdas turtingiems dar labiau praturtėti.
Kaip gali tai pateisinti?
350.
Tai tinkamas rodiklis mums, visiems likusiems.
- Desima! - Aš tau ne dukra!
Aš - intelektinės nuosavybės dalis.
Remiantis naujais įrodymais, kuriuos šiandien pateikė Desima Kabua,
prašome atnaujinti bylą prieš Niką Biltoną.
PO VIENERIŲ METŲ
Ar jis ten?
Tame?
Orbitoje yra keli kalėjimai. Nesu tikra, kuris čia iš jų.
Kai jis išeis, jam bus beveik 90 m.
Maksimali bausmė už slaptą susitarimą.
Kaip manote, iki to laiko anglies kiekis sumažės iki 350 milijoninių dalių?
Tokio žemo rodiklio nebuvo nuo 20 a. devintojo dešimtmečio.
Bet gali vėl būti, ar ne?
Nežinau. Gal.
Žinai, bėda glūdėjo ne technologijose.
Bėda glūdi mumyse. Taip buvo visada.
Mes tą padarėme planetai.
Vienas kitam.
Mes patys.
Manau, kad dabar viską sutvarkysim.
Tikrai?
Įdomu.
Dėmesio, kaliniai, prašome grįžti į kameras.
Išvertė Sandra Siaurodinė